CELEX: 62019TA0796
Language: lt
Date: 2021-12-21 00:00:00
Title: Byla T-796/19: 2021 m. gruodžio 21 d. Bendrojo Teismo sprendimas byloje HB / Komisija (Viešasis paslaugų pirkimas – Techninių paslaugų teikimas Ukrainos valdžios institucijoms – Sprendimas sumažinti sutarties sumą ir susigrąžinti jau sumokėtas sumas – Ieškinys dėl panaikinimo ir žalos atlyginimo – Aktas, parengtas remiantis sutartimi, nuo kurios jis neatskiriamas – Arbitražinės išlygos nebuvimas – Nepriimtinumas – Reikalavimų atlyginti žalą, kuriuos galima atskirti nuo sutarties, nebuvimas)

2022 2 28   
            
            
               LT
            
            
               Europos Sąjungos oficialusis leidinys
            
            
               C 95/27
            
         
      2021 m. gruodžio 21 d. Bendrojo Teismo sprendimas byloje HB / Komisija
      
      (Byla T-796/19) (1)
      
      (Viešasis paslaugų pirkimas - Techninių paslaugų teikimas Ukrainos valdžios institucijoms - Sprendimas sumažinti sutarties sumą ir susigrąžinti jau sumokėtas sumas - Ieškinys dėl panaikinimo ir žalos atlyginimo - Aktas, parengtas remiantis sutartimi, nuo kurios jis neatskiriamas - Arbitražinės išlygos nebuvimas - Nepriimtinumas - Reikalavimų atlyginti žalą, kuriuos galima atskirti nuo sutarties, nebuvimas)
      (2022/C 95/35)
      Proceso kalba: prancūzų
      
         Šalys
      
      
         Ieškovė: HB, atstovaujama avocate L. Levi
      
         Atsakovė: Europos Komisija, atstovaujama J. Baquero Cruz, J. Estrada de Solà ir A. Katsimerou
      
         Dalykas
      
      Pirma, SESV 263 straipsniu grindžiamas prašymas panaikinti 2019 m. spalio 15 d. Komisijos sprendimą C(2019) 7318 final, susijusį su sutarties TACIS/2006/101-510 sumos sumažinimu, ir susigrąžinti nepagrįstai išmokėtas sumas, ir, antra, SESV 340 straipsnio antra pastraipa grindžiamas prašymas pirmiausia nurodyti Komisijai grąžinti visas pagal minėtą sprendimą grąžintas sumas ir sumą, kuri buvo sumokėta remiantis paskutine išrašyta sąskaita faktūra, kartu su delspinigiais, taip pat nurodyti grąžinti banko garantiją ir atlyginti dėl pavėluoto garantijos grąžinimo ieškovės patirtą turtinę žalą ir galiausiai sumokėti simbolinį ieškovės patirtos turtinės žalos atlyginimą.
      
         Rezoliucinė dalis
      
      
                  1.
               
               
                  Atmesti ieškinį kaip nepriimtiną tiek, kiek juo prašoma panaikinti 2019 m. spalio 15 d. Komisijos sprendimą C(2019) 7318 final, susijusį su sutarties TACIS/2006/101-510 sumos sumažinimu, ir susigrąžinti nepagrįstai išmokėtas sumas.
               
            
                  2.
               
               
                  Atmesti ieškinį kaip nepagrįstą tiek, kiek juo siekiama Europos Sąjungą patraukti deliktinėn atsakomybėn.
               
            
                  3.
               
               
                  Priteisti iš Europos Komisijos bylinėjimosi išlaidas, įskaitant tas, kurios susijusios su laikinųjų apsaugos priemonių taikymo procedūra.
               
            
         (1)  OL C 10, 2020 1 13.